ดาวโจนส์ทรงตัวจากแรงฉุดหุ้นวอลมาร์ต
น้ำมันนิวยอร์ก ดิ่ง จากแรงเทขายทำกำไร ด้าน ดัชนีดาวโจนส์ปิดทรงตัวจากแรงฉุดหุ้นวอลมาร์ต
16 ก.พ. 2556

น้ำมันนิวยอร์ก ดิ่ง จากแรงเทขายทำกำไร ด้าน ดัชนีดาวโจนส์ปิดทรงตัวจากแรงฉุดหุ้นวอลมาร์ต
ตลาดหุ้นสหรัฐฯ ปิดในกรอบแคบๆ ตามแรงฉุดของหุ้นวอลมาร์ต บริษัทค้าปลีกรายใหญ่ที่สุดของโลก แม้มีแรงซื้อเข้ามาในช่วงท้ายของการซื้อขายก็ตาม
ดัชนีหุ้นดาวโจนส์ เพิ่มขึ้น 8.37 จุด (0.06 เปอร์เซ็นต์) ปิดที่ 13,981.76 จุด แนสแดค ลดลง 6.63 จุด (0.21 เปอร์เซ็นต์) ปิดที่ 3,192.03 จุด เอสแอนด์พี ลดลง 1.59 จุด (0.10 เปอร์เซ็นต์) ปิดที่ 1,519.79 จุด
หุ้นของวอลมาร์ต ดิ่งลงถึงร้อยละ 2.2 ปิดที่ 69.28 ดอลลาร์ต่อหุ้น หลังมีรายงานข่าวอ้างเอกสารของบริษัทระบุว่ายอดขายของห้างค้าปลีกแห่งนี้นับตั้งแต่เข้าสู่เดือนกุมภาพันธ์เป็นต้นมา อยู่ในระดับที่ถือว่า"หายนะ"
ด้าน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 1.45 ดอลลาร์ ปิดที่ 95.86 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 34 เซนต์ ปิดที่ 117.66 ดอลลาร์ต่อบาร์เรล  จากการขายทำกำไรของนักลงทุน หลังจากน้ำมันตลาดนิวยอร์ก ขยับขึ้นพอสมควรในสัปดาห์นี้